**Унија синдиката просветних радника Србије**

|  |
| --- |
| Адмирала Гепрата 10/II/17, 11000 Београд; телефон: 011/7617-235; бр. моб. 065/3233-038, 065/3233-528; e-mаil: kancelarijausprs@gmail.com; интернет: **www.unijasprs.org.rs**; текући рачун: 325-9500600062010-66 Војвођанска банка |

**СКУПШТИНА СРБИЈЕ - ОДБОР ЗА ОБРАЗОВАЊЕ**

**МУАМЕРУ ЗУКОРЛИЋУ**

**МИНИСТАРСТВО ПРОСВЕТЕ, НАУКЕ И ТЕХНОЛОШКОГ РАЗВОЈА**

**МЛАДЕНУ ШАРЧЕВИЋУ**

Поштовани,

 Обратио ми се узнемирени колектив Гимназије Крушевац (у прилогу Вам достављамо допис).

 Наиме, школа је обавештена да јој неће бити одобрен конкурс за упис филолошког одељења, што је изазвало гнев деце која се за упис увелико спремају, њихових родитеља и свих запослених у крушевачком образовању.

 После 18 година успешног извођења наставе, подизања људских и техничких капацитета, изузетне популарности и 65 освојених награда, донета је једна оваква неразумна одлука, без образложења.

 Захтевамо хитно одобравање конкурса, како у овом, тако и у другим случајевима, о којима ћете бити обавештени.

 Реакција Уније СПРС, родитеља и будућих средњошколаца биће оштра и овим желим на њу да вас упозорим.

 Владање српском просветом без плана, кажњавање најбољих без разлога и уношење хаоса тамо где влада хармонија, никоме добро неће донети.

 Ми знамо шта ћемо, а ви одмах преиспитајте овај и сличне случајеве јер сигурно нећемо ћутати и мирно гледати рушење система државних школа.

У Београду, Председник Уније СПРС

13. маја 2019. Јасна Јанковић